b'\n_START_ARTICLE_\nMETAR\n_START_PARAGRAPH_\nMETAR er et standardisert format for rapportering av v\xc3\xa6rinformasjon. Forkortelsen kommer fra fransk \xc2\xabM\xc3\x89T\xc3\xa9orologie Aviation Reguli\xc3\xa8re\xc2\xbb. En feilfortolkning av forkortelsen METAR er det engelske \xc2\xabMETeorological Aerodrome Report\xc2\xbb. METAR brukes ofte om v\xc3\xa6rrapporten for planlegging av en flyging enten som ruteflyging eller annen flyaktivitet._NEWLINE_METAR i betydningen v\xc3\xa6rrapport fra flyplasser og andre v\xc3\xa6rstasjoner sendes ut hver hele eller halve time. Ved plutselige v\xc3\xa6rforandringer kan det sendes ut en METAR uavhengig av tidspunkt, som blir betegnet SPECI._NEWLINE_Formatet for METAR ble opprettet 1. januar 1968 og har gjennomg\xc3\xa5tt mindre endringer mange ganger siden._NEWLINE_METAR og TAF er tilgjengelig p\xc3\xa5 internett og p\xc3\xa5 VOLMET kringkastingssendinger for flytrafikken p\xc3\xa5 kortb\xc3\xb8lgen, for eksempel Shannon VOLMET. De sendes ogs\xc3\xa5 p\xc3\xa5 ATIS sendinger p\xc3\xa5 flyb\xc3\xa5ndet (VHF) fra hver enkelt st\xc3\xb8rre flyplass._NEWLINE_En vanlig METAR inneholder koder for sikt, vind, skyer, sn\xc3\xb8/regn, temperatur, duggpunkttemperatur og trykk.\n_START_SECTION_\nTAF\n_START_PARAGRAPH_\nTAF (Terminal Aerodrome Forecast) er det naturlige supplementet til METAR siden det er et v\xc3\xa6rvarsel som gjelder noen f\xc3\xa5 timer.'